
Vastus kirjale 15.05.2012 nr 1-14/3479-2  
Vastuseks Teie kirjale 15.05.2012 nr 1-14/3479-2  Kadastiku järve veetaseme alandamise vajaduse kohta teatame:

Vajadus toodi välja OÜ Zoroaster poolt 19.10.2010  koostatud Narva Logistika- ja Tööstuspargi Infrastruktuurirajatiste rajamise põhiprojekti Teed osas:

„Enne sõiduteede rajamist on vaja vähendada Väike- Kadastiku järve veetaset min. 2 meetrit võrra (abs. +24.20). Käesoleva tingimuse mittetäitmisel ei ole garanteeritud uue sõidutee püsivus ja projekteeritud katendikonstruktsiooni tugevus ja külmakindlus. Kahemeetriline veetase alandamine on tingitud sellest, et vähendada vee paisutus tehnopargi territooriumile, sh. sõiduteede aluskihtidele. Sõidutee madalam kõrgusmärk on +27,10. Sõidutee katendi püsivuse säilitamiseks pinnasevesi peab olema katendist min. 1,5 meetrit madalam (+25,60). Praegu Väike- Kadastiku veetase on abs. kõrgusel +26,20 (0,6 meetrit vajatud kõrguseni). Selleks, et tagada parema pinnase- ja sadevee ärajuhvimist tehnopargi territooriumilt on vaja alandada Väike- Kadastiku järve veetaset rohkem, kui 0,6 meetrit, sest pinnasevee tase erinevatel pinnase kihtidel on erinev. Seega otsustati vähendada Väike- Kadastiku järve veetaset vähemalt 2,0 meetrit võrra. 

NB! Enne sõiduteede rajamist on vaja vähendada Väike- Kadastiku järve veetaset min. 2 meetrit võrra (abs. +24.20). Käesoleva tingimuse mittetäitmisel ei ole garanteeritud uue sõidutee püsivus ja projekteeritud katendikonstruktsiooni tugevus ja külmakindlus.“

Sama probleem kerkis ülesse ka  Kadastiku 39 tee-ehitusobjektil. Ehituse töökoosoleku protokolllis Nr 11 29.04. 2011 (Lisa 1) arutati projekteerimise küsimusi: „Seoses lume sulamisega on vesi teetammi taga ning selles osas tehtud Kadastiku tänavaprojektlahendused ei kindlusta vete äravoolu. Vete äravoolu peaks kindlustama projekteeritud ning lähiaastatel ehitatav tööstuspargi sadevete ärajuhtimise süsteem. ...“ Otsustati, et Vladimir Otsman tellib ekspertiisi Kadastiku järve veepinna alandamise kohta, mille eesmärk tagada pinnasevee taseme alandamine 2 m võrra.

Narva Logistika- ja Tööstuspargi Infrastruktuurirajatiste rajamise muudatusprojektis (BF Projektibüroo OÜ)  on joonisel AS–5-2 toodud Narva Logistika- ja Tööstuspargi sadeveekraavide madalaim punkt 24.40, mis tasemelt on vajalik sadevee ärajuhtimine Kadastiku II järve. Kuna Kadastiku II järve veetase on 26.30 on vajalik veetasema alandamine 2 m võrra.

